Diari Oficial de la Generalitat Valenciana


Sumari del DOGV 3954, del 07-03-2001 (2001/2032)

ORDRE de 28 de febrer de 2001, de la Conselleria de Justícia i Administracions Públiques, per la qual es convoquen els cursos selectius per a l'ingrés en el Cos d'inspectors de Tributs de la Generalitat Valenciana, en compliment del que estableix l'apartat 4 de la disposició addicional novena de la vigent Llei de la Funció Pública Valenciana. Convocatòria 1/2001.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3954

Data del DOGV
:   07-03-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/2032


Data del document
:   28-02-2001

Organisme emissor
:   Conselleria de Justícia i Administracions Públiques

Tipus de document
:   Ordre

Correcció d'errades

 Descriptors 

:   * control fiscal
    * concurs administratiu

ORDRE de 28 de febrer de 2001, de la Conselleria de Justícia i Administracions Públiques, per la qual es convoquen els cursos selectius per a l'ingrés en el Cos d'inspectors de Tributs de la Generalitat Valenciana, en compliment del que estableix l'apartat 4 de la disposició addicional novena de la vigent Llei de la Funció Pública Valenciana. Convocatòria 1/2001. [2001/X2032]
  
L'apartat 4 de la disposició addicional novena de la Llei de la Funció Pública Valenciana, segons la redacció donada per la Llei 10/1998, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, estableix que el personal funcionari de carrera que reunisca els requisits que en aquesta disposició es determinen, podrà ingressar en el Cos d'inspectors de Tributs de la Generalitat Valenciana, amb la superació prèvia del curs selectiu que en cada cas corresponga, dels previstos en l'esmentat apartat 4 de la disposició addicional susdita.
  
D'altra banda, la disposició transitòria tercera del reglament del Cos d'inspectors de Tributs de la Generalitat Valenciana, aprovat pel Decret 139/2000, de 26 de setembre, del Govern Valencià, determina que el curs selectiu tindrà uns continguts, una valoració i una duració determinada semblants al curs previst en els articles 4 i 7 de l'al·ludit Reglament.
  
Per tot això, fent ús de les facultats conferides per la disposició addicional novena de la Llei de la Funció Pública Valenciana.
  
ORDENE
  
Primer. Convocatòria dels cursos selectius
  
1. Es convoquen els cursos selectius per a l'ingrés en el Cos d'inspectors de Tributs de la Generalitat Valenciana, de conformitat amb el que estableix l'apartat 4 de la disposició addicional novena de la Llei de la Funció Pública Valenciana, segons la redacció donada per la Llei 10/1998, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana.
  
2. L'execució, desenvolupament i avaluació dels cursos s'ajustarà al que disposa l'apartat segon.
  
Segon. Bases que regeixen la convocatòria
  
1. Objecte i cursos que es convoquen
  
1.1 Aquestes bases tenen per objecte regular la celebració dels cursos a què fa referència l'apartat primer, i la resta dels aspectes del procés selectiu per a l'ingrés en el Cos d'inspectors.
  
1.2 Els cursos a impartir i els continguts respectius seran els següents:
  
1.2.1 El curs al qual fa referència el paràgraf a) «in fine» de l'apartat 4 de la disposició addicional novena; el contingut i hores lectives del qual consten en l'annex I d'aquesta ordre.
  
1.2.2 El curs descrit al final del paràgraf c) de l'apartat 4 de la disposició addicional novena; el contingut del qual comprendrà les matèries de l'annex I i, també, les de l'annex II d'aquesta ordre, amb les hores lectives que respectivament s'indiquen en cada annex.
  
2. Normes d'aplicació a aquesta convocatòria
  
El procés selectiu es regirà per aquestes bases, per la Llei de la Funció Pública Valenciana i en especial, per la disposició addicional novena, pel Reglament del Cos d'inspectors de Tributs de la Generalitat Valenciana i, en allò no previst en aquest Reglament, seran d'aplicació amb caràcter supletori les normes reglamentàries generals relatives a la funció pública valenciana.
  
3. Requisits dels participants
  
3.1 Per a ser admesos en el curs que en cada cas corresponga, caldrà:
  
3.1.1 Per a participar en el curs a què fa referència l'apartat 1.2.1, cal estar comprés en un dels dos apartats següents:
  
A) El personal funcionari de carrera del grup A de la Generalitat Valenciana que, a data 31 de desembre de 1998, estiguera exercint, per qualsevol títol, llocs de treball d'administració general de la Conselleria d'Economia, Hisenda i Administració Pública, dependents funcionalment de l'Àrea de Tributs de la Direcció General de Tributs i Patrimoni, sempre que haja exercit aquests llocs o altres de les mateixes característiques, de forma ininterrompuda, com a mínim des de l'1 de gener de 1997.
  
B) El personal funcionari de carrera del grup A de la Generalitat Valenciana que, en data de 31 de desembre de 1998, estiguera en situació administrativa que comportara la reserva com titular d'un lloc de treball d'administració general de la Conselleria d'Economia, Hisenda i Administració Pública dependent funcionalment de l'Àrea de Tributs de la Direcció General de Tributs i Patrimoni, sempre que haja exercit, per qualsevol títol, llocs d'aquestes característiques com a mínim durant dos anys ininterromputs i haja prestat els seus serveis en l'administració general de la Generalitat Valenciana durant tot el temps de duració d'aquesta reserva.
  
3.1.2 Per a participar en el curs a què fa referència l'anterior apartat 1.2.2, cal ser personal funcionari de carrera del grup B de la Generalitat Valenciana, estar en possessió de la titulació corresponent al grup A, en data de 31 de desembre de 1998 i exercir en aquesta data, per qualsevol títol, llocs de treball d'administració general de la Conselleria d'Economia, Hisenda i Administració Pública dependents funcionalment de l'Àrea de Tributs de la Direcció General de Tributs i Patrimoni, sempre que haja exercit aquests llocs o altres de les mateixes característiques de forma ininterrompuda, com a mínim des de l'1 de gener de 1997.
  
4. Decaïment en el dret
  
4.1 Els qui no presenten la sol·licitud de participació en aquesta convocatòria dins de termini hàbil, decauran en el dret que els concedeix la disposició addicional novena de la Llei de la Funció Pública Valenciana.
  
4.2 També decauran en l'esmentat dret els qui, encara que hagen presentat la sol·licitud dins de termini, desistisquen d'aquesta o renuncien al seu dret davant de la Direcció General de Funció Pública.
  
4.3 Igualment decauran en el seu dret els qui no participen de fet en el curs, o en alguna de les proves del procés d'avaluació continuada o de les proves finals, o bé no assistisquen a un mínim del viutanta-cinc per cent de les hores lectives. Tot això excepte causa justificada, al·legada i acreditada davant del Tribunal de selecció de la present convocatòria.
  
4.4 Per a apreciar si els fets al·legats, i degudament provats per qualsevol mitjà admissible en dret, constitueixen causa justificada a juí del Tribunal, aquest adoptarà l'oportú acord, el qual serà notificat a la persona interessada. En el cas que s'estime la concurrència de causa justificada, el Tribunal acordarà prendre les mesures que, en l'àmbit de les seues competències, permeten a la persona interessada l'esmena de la falta o del defecte, i procurarà que aquestes mesures tinguen la menor incidència possible en el normal desenvolupament del procés selectiu.
  
5. Presentació de sol·licituds
  
5.1 Els qui reunisquen els requisits exigits i vulguen participar en el present procés selectiu, han de presentar la corresponent sol·licitud, ajustada al model de l'annex III d'aquesta ordre, que han d'adreçar a la Conselleria de Justícia i Administracions Públiques, en el termini de deu dies hàbils a comptar des de l'endemà de la publicació d'aquesta convocatòria en el Diari Oficial de la Generalitat Valenciana.
  
5.2 Les sol·licituds es poden presentar en el Registre d'entrada de documents de la Conselleria de Justícia i Administracions Públiques, o bé en qualsevol dels llocs a què es refereix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener.
  
5.3 Els qui presenten la sol·licitud, queden vinculats a allò que hagen fet constar en la sol·licitud, excepte si insten per escrit en la seua rectificació dins dels vint dies de termini al qual fa referència l'apartat 5.1, sense perjuí del que preveu el següent apartat 6.1.
  
6. Admissió de sol·licitants
  
6.1 Dins del mes següent a l'acabament del termini de presentació de sol·licituds, es dictarà la resolució que aprovarà provisionalment la relació de sol·licitants admesos en el procés selectiu i, si s'escau, la d'exclosos, i s'indicarà el motiu d'exclusió. En aquesta resolució, la qual serà publicada en el Diari Oficial de la Generalitat Valenciana, es concedirà un termini de deu dies hàbils perquè les persones interessades puguen esmenar els defectes, completar la seua sol·licitud o formular les al·legacions que estimen pertinents.
  
6.2 Acabat aquest últim termini i dins del mes següent, serà dictada una nova resolució en la qual, a la vista de les al·legacions presentades i esmenades les possibles errades o omissions, s'aprovaran les relacions definitives d'admesos i exclosos, amb expressió dels motius de les exclusions. Aquesta resolució també serà publicada en el Diari Oficial de la Generalitat Valenciana.
  
6.3 Amb caràcter previ a l'aprovació provisional i la publicació de la relació d'admesos i exclosos, el Servei de Classificació i Registre, de la Direcció General de la Funció Pública, lliurarà d'ofici un certificat sobre els antecedents que consten en el Registre de Personal respecte al compliment pels sol·licitants dels requisits exigits per a participar en el curs selectiu que respectivament els corresponga. A més, l'esmentada direcció general podrà sol·licitar els informes que estime convenient, per a millor proveir, abans d'aprovar les relacions provisionals i les definitives d'admesos i exclosos.
  
7. Organització i desenvolupament dels cursos
  
7.1 Correspon a l'Institut Valencià d'Administració Pública (IVAP) l'organització, planificació i desenvolupament dels cursos a què fa referència la present convocatòria, sense perjuí de l'assessorament, suport i col·laboració tècnica de la Direcció General de Tributs, en els aspectes que aquest requerisca.
  
7.2 L'IVAP, mitjançant resolució de la Direcció General de la Funció Pública, la qual serà publicada en el Diari Oficial de la Generalitat Valenciana, determinarà el calendari, règim horari i lloc o llocs de celebració dels cursos, els quals seran impartits en col·laboració amb l'Institut d'Estudis Fiscals del Ministeri d'Hisenda.
  
7.3 La part comuna del temari dels dos cursos (assignatures a què es refereix l'annex I), que han de superar tant els funcionaris del grup A com els del grup B admesos a participar en el present procés selectiu, s'impartirà i avaluarà conjunta i simultàniament per als funcionaris d'aquests dos grups de titulació; sense perjuí que, per motius organitzatius, se celebren per separat diverses edicions, amb la consegüent participació parcial del col·lectiu d'aspirants en cada edició.
  
7.4 La part del temari a què es refereix l'annex II d'aquesta ordre, que han de superar només els funcionaris del grup B admesos en aquest procés selectiu, es podrà impartir abans, després o simultàniament amb el temari de l'annex I, segons el que determine l'IVAP en establir el calendari i règim horari dels cursos.
  
7.5 Els cursos d'aquesta convocatòria han d'iniciar-se dins dels tres mesos següents a la data de publicació de la relació definitiva d'admesos.
  
8. Avaluació dels cursos
  
8.1 De conformitat amb el que estableix l'apartat 4 de la disposició addicional novena de la vigent Llei de la Funció Pública Valenciana, la qualificació dels cursos selectius s'efectuarà mitjançant un procés d'avaluació continuada i proves finals.
  
8.2 L'avaluació continuada es realitzarà durant el desenvolupament del curs, pel professorat de cada assignatura, el qual atorgarà la qualificació que corresponga a cada aspirant, entre 0 i 10 punts. El professorat entregarà les qualificacions a l'IVAP, el qual les posarà a disposició del Tribunal de selecció.
  
8.3 Les proves finals es realitzaran davant del Tribunal de selecció, el qual avaluarà i qualificarà el resultat de l'examen de cada una de les assignatures del curs, entre 0 i 10 punts.
  
8.4 Posteriorment, el Tribunal procedirà a obtenir la qualificació mitjana, per assignatura, de les obtingudes en l'avaluació continuada i en les proves finals, i caldrà obtenir un mínim de 5 punts per a superar cada assignatura. L'aspirant que no arribe com a mínim als 5 punts en totes i cada una de les assignatures, no haurà superat el curs selectiu.
  
8.5 Segons que estableix la disposició transitòria tercera del Reglament del Cos d'inspectors de Tributs de la Generalitat Valenciana, els qui no superen inicialment el curs selectiu, realitzaran dins del termini de dos mesos des de l'acabament d'aquest, una prova de les assignatures no superades. Amb aquesta finalitat, seran convocats pel Tribunal, com a mínim amb quinze dies hàbils d'antelació, mitjançant anunci inserit en els taulers d'edictes de la Conselleria de Justícia i Administracions Públiques, de les Direccions Territorials a Alacant i Castelló i del lloc on s'hagen realitzat els cursos. Els qui no superen aquesta segona prova, no seran nomenats funcionaris de carrera del Cos d'inspectors de Tributs, conforme a l'apartat 4 de la disposició addicional novena de la Llei de la Funció Pública Valenciana.
  
9. Aspirants seleccionats
  
9.1 Acabat el procés selectiu, per tal d'establir la relació d'aspirants seleccionats per ordre de puntuació, el Tribunal ponderarà les notes obtingudes en cada assignatura tenint en compte el nombre d'hores impartides, i després establirà la relació final d'aspirants seleccionats, de major a menor puntuació. En els casos d'empat, la prelació s'establirà segons la major puntuació obtinguda en les proves finals. En cas de persistir l'empat, es dirimirà per l'ordre alfabètic de cognoms i nom dels empatats, començant per la lletra inicial del primer cognom que coincidisca amb la determinada en el sorteig anual per a establir l'ordre d'actuació dels aspirants en els processos selectius convocats.
  
9.2 El Tribunal publicarà la relació de seleccionats, per Ordre de major a menor puntuació, als taulers d'edictes de la Conselleria de Justícia i Administracions Públiques, de les seues Direccions Territorials i al lloc de realització de les proves finals. Igualment remetrà aquesta relació a l'òrgan convocant, a través de la Direcció General de Funció Pública, perquè ordene la publicació en el Diari Oficial de la Generalitat Valenciana.
  
10. Presentació de documents
  
10.1 En el termini dels vint dies següents, des de la publicació de la relació de seleccionats en el Diari Oficial de la Generalitat Valenciana, els funcionaris de grup B que hagen sigut seleccionats han de presentar, en la Direcció General de Funció Pública, el document acreditatiu d'estar en possessió de la titulació corresponent al grup A, en data de 31 de desembre de 1998. Tot i això, no caldrà la seua presentació quan ja constara amb anterioritat en el susdit centre directiu.
  
10.2 Transcorregut el termini sense que s'haja presentat la documentació requerida, no podrà efectuar-se el nomenament a què es refereix la base 11, sense perjuí de la responsabilitat en què es poguera incórrer per falsedat en la sol·licitud de participació. No obstant això, quan la no presentació de la documentació, dins del termini concedit, es dega a un cas de força major, degudament acreditat, la Direcció General de Funció Pública podrà ampliar el termini, abans que aquest finalitze i a sol·licitud de la persona interessada, segons el que preveu l'article 49 de la Llei 30/1992, de 26 de novembre, redactat conforme a la Llei 4/1999, de 13 de gener.
  
11. Nomenament dels seleccionats
  
Els qui hagen superat el procés selectiu, tinguen els requisits exigits i hagen presentat la documentació requerida, seran nomenats funcionaris del Cos d'inspectors de Tributs de la Generalitat Valenciana, segons que estableix l'últim paràgraf de l'apartat 4 de la disposició addicional novena de la Llei de la Funció Pública Valenciana, seran cessats des d'aqueix moment en els llocs que exercien en la data del nomenament i se'ls encomanarà a partir de llavors l'acompliment provisional d'un lloc de treball del citat Cos, fins que no obtinguen destí definitiu en aquest pels procediments de concurs o lliure designació, segons escaiga.
  
12. Tribunal de selecció
  
12.1 De conformitat amb el que disposa l'article 8 del Reglament del Cos d'inspectors de Tributs de la Generalitat Valenciana, el Tribunal que ha d'efectuar la selecció dels aspirants estarà constituït per nou membres titulars i altres de suplents, nomenats mitjançant Ordre del conseller de Justícia i Administracions Públiques, la qual serà publicada en el Diari Oficial de la Generalitat Valenciana, amb antelació mínima d'un mes a la data de començament dels cursos.
  
12.2 Conforme a l'article 13 del text refós de la Llei de la Funció Pública Valenciana, els titulars i suplents del Tribunal seran nomenats a proposta de la Direcció General de Tributs, excepte el vocal representant sindical, la proposta del qual correspon a les organitzacions sindicals a què es refereix el Reglament esmentat en l'apartat anterior, i el vocal secretari, que serà nomenat a proposta de la Direcció General de Funció Pública, entre els seus funcionaris del grup A. Els nomenats han de reunir els requisits que exigeixen els esmenats preceptes i, si s'escau, el que estableix la disposició transitòria primera de l'al·ludit Reglament. En l'Ordre de nomenament seran designats els qui hagen d'exercir les funcions de president i secretari del Tribunal, ja siguen titulars com suplents.
  
12.3 El règim de funcionament del Tribunal s'ajustarà al que disposa la Llei de Règim Jurídic de les Administracions Públiques i del Procediment Administratiu Comú, i a la present convocatòria. Els components del Tribunal estan obligats a abstenir-se i podran ser recusats, en els supòsits previstos en aquesta llei.
  
12.4 A l'efecte de presentació d'escrits i comunicacions dirigits al Tribunal, aquest té la seu en la de la Direcció General de Funció Pública, c/ Miquelet, 5 (46189 València).
  
13. Impugnació d'actes del Tribunal
  
Contra les resolucions del Tribunal i els actes de tràmit, si aquests últims decideixen directament o indirecta en el fons de l'assumpte, determinen la impossibilitat de continuar el procediment, produeixen indefensió o perjuí irreparable als drets i interessos legítims, les persones interessades podran interposar recurs d'alçada davant del conseller de Justícia i Administracions Públiques, en el termini d'un mes a comptar des de l'endemà de la publicació o notificació.
  
Tercer. Recursos
  
1. Contra aquesta ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, conformement amb el que disposa els articles 10, 14. 2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
  
2. No obstant el que indica l'apartat anterior i de conformitat amb els articles 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, també podrà interposar-se contra aquesta ordre, amb caràcter potestatiu, recurs de reposició davant del mateix òrgan que l'ha dictada, en el termini d'un mes a comptar des de l'endemà de la seua publicació. En cas de recórrer en reposició, no pot interposar-se el recurs contenciós administratiu fins que s'haja resolt aquell expressament o es produïsca la seua desestimació presumpta. Tot això sense perjuí que les persones interessades puguen interposar qualsevol altre recurs que estimen oportú.
  
Quart. Entrada en vigor
  
Aquesta ordre vigirà el mateix dia de la publicació en el Diari Oficial de la Generalitat Valenciana.
  
València, 28 de febrer de 2001
  
El conseller de Justícia i Administracions Públiques,
  
CARLOS GONZÁLEZ CEPEDA
  
ANNEX I
  
Cursos selectius per a l'ingrés en el Cos d'inspectors de Tributs de la Generalitat Valenciana
  
temari comú per als aspirants compresos en els paràgrafs a), b) i c) de l'apartat 4 de la disposició addicional novena de la Llei de la Funció Pública Valenciana
  
Assignatures i nombre d'hores lectives:
  
1. Fonaments de dret civil, mercantil, processal, administratiu i registral: trenta hores.
  
2. Sistema impositiu: cent vint-i-vuit hores.
  
3. Dret tributari: setanta hores.
  
4. Tècniques d'inspecció: vint hores.
  
5. Gestió recaptatòria: trenta-vuit hores.
  
6. Finançament de les comunitats autònomes: quatre hores.
  
7. Informàtica: deu hores.
  
ANNEX II
  
Cursos selectius per a l'ingrés en el Cos d'inspectors de Tributs de la Generalitat Valenciana
  
Temari específic per als aspirants compresos en el paràgraf c) de l'apartat 4 de la disposició addicional novena de la Llei de la Funció Pública Valenciana
  
Assignatures i nombre d'hores lectives:
  
1. Organització i funcionament de les Administracions Públiques: vint-i-vuit hores.
  
2. L'activitat de les Administracions Públiques: dotze hores.
  
ANNEX III
  
Sol·licitud d'admissió al curs selectiu per a ingrés en el Cos d'inspectors de Tributs de la Generalitat Valenciana
  
1. Dades personals i administratives
  
Cognoms i nom:...
  
Funcionari de Carrera de la Generalitat Valenciana, pertanyent al grup ..., amb
  
Número de Registre Personal:....
  
Data de naixement: ...
  
DNI/NIF: ...
  
Adreça: ...
  
Localitat: ...
  
Codi postal: ...
  
Telèfon: ...
  
2. Dades de la convocatòria
  
Codi: ...
  
DOGV: ...
  
3. Compliment dels requisits exigits.
  
Qui subscriu declara:
  
3.1 Que està en possessió de tots i cadascun dels requisits exigits en l'apartat (\*) ... del número 4 de la disposició addicional novena de la Llei de la Funció Pública Valenciana, segons la redacció donada per la Llei 10/1998, per a ser admés en el curs selectiu corresponent per a l'ingrés en el Cos d'inspectors de Tributs de la Generalitat Valenciana.
  
3.2 Que són certes les dades consignades i que es compromet a acreditar-les documentalment.
  
4. Sol·licitud
  
Qui subscriu, sol·licita l'admissió en el curs selectiu corresponent per a l'ingrés en el Cos d'inspectors de Tributs de la Generalitat Valenciana.
  
València, ...
  
DIRECCIÓ GENERAL DE FUNCIÓ PÚBLICA
  
CONSELLERIA DE JUSTÍCIA I ADMINISTRACIONS PÚBLIQUES - VALÈNCIA